Car. — Aphrodisias — 117-138 AD — LBW 1620; MAMA 8.417
Region: Asia Minor — Caria 

[------------ 0 ---]ιτο ξ [-----] [--------- 0 --]ι εδοξεν τη ιερα ξ[υστικη πε]ριπολιστικη ευσεβει σεβαστη [συνοδω και] τω συνπαντι ξυστω των περι τ[ον ηρακλεα] και αυτοκρατορα καισαρα τραιαν[ον αδρι]ανον σεβαστον διαπεμψασθαι [τοδε το ψηφισ]μα τη ιερωτατη αφροδεισιεων βο[υλη και] τω δημω επει καλλικρατης διογεν[ους αφρο]δεισιευς πανκρατιαστης ιερονεικη[ς πλειστ]ονεικης απο πρωτης ηλικιας ε[ις τας ο]δους της αρετης τραπεις ιδρωσι [και πο]νοις εκτησατο την ευκλεη δοξαν [----- 0 --]τητος τε παρα πασιν ανθρωποις καθ [ολης της] οικουμενης γεινεται δια τε την ολοκλ[ηρον] αυτω πεφιλοπονημενην σοφιαν σωματι γαρ υπερβαλων απαντας αρχαιους εθαυμασθη [την] [φυ]σιν ψυχης τε επιμελουμενος εμακαριζετο τον τροπον ων ενεκα απαντων προς το υπερβαλλον της δοξης ερπυσας ο βασκανος φθονος το κοινον ημων αγαθον νεμεσησας απηνεγκεν ενειρεισας εις μερη του σωματος τα ευχρηστοτατα πανκρατιασταις τους ωμους διο εδοξεν τυχη τη αγαθη αιτησασθαι την αφροδεισιεων πολιν τοπους επιτηδειους οπως ποιησωμεθα του μεγαλου ιερονεικου εικονων αναθεσεις και ανδρειαντος αναστασιν καθα και εν τη μητροπολει επιγραφας τας προσηκουσας τω καλλικρατει ινα δια τουτου του ψηφισματος το βαρυθυμον προς ειμαρμενην απαραιτητον αι των τειμων χαριτες ευπαρηγορητον ημειν τον συν αθλητην καταστησωσιν.